উত্তরকাশী জেলা
উত্তরকাশী জেলা উত্তর ভারতের উত্তরাখণ্ড রাজ্যের গাড়োয়াল বিভাগের একটি জেলা এবং এর সদর দফতর উত্তরকাশী শহরে রয়েছে। এর অধীনে ছয়টি তহসিল রয়েছে, সেগুলি হল বারকোট, ডুন্ডা, ভাটওয়াদী, চিনয়ালি সাওর, পুরোলা এবং মোরি। উত্তরকাশী জেলা শহরটি হিমালয়ের পরিসরে উঁচুতে অবস্থিত, এবং এই জেলাতে গঙ্গা এবং যমুনা উভয় নদীর উৎস রয়েছে। গঙ্গোত্রী হিমবাহ থেকে গঙ্গা এবং যমুনোত্রী হিমবাহ থেকে যমুনা নদী জন্ম নিয়েছে। এই কারণে এই অঞ্চলটি হাজার হাজার হিন্দু তীর্থযাত্রীকে আকৃষ্ট করে। শহরটি গঙ্গোত্রী যাওয়ার প্রধান পথে অবস্থিত। এই রাস্তায় অনেক হিন্দু মন্দির আছে এবং তাই এটি একটি গুরুত্বপূর্ণ হিন্দু তীর্থস্থান হিসাবেও বিবেচিত হয়। জেলাটির উত্তরে আছে হিমাচল প্রদেশ রাজ্য, উত্তর পূর্ব দিকে তিব্বত, পূর্ব দিকে আছে চামোলি জেলা, দক্ষিণ পূর্ব দিকে রুদ্রপ্রয়াগ জেলা, দক্ষিণে তেহরি গাড়োয়াল জেলা, এবং পশ্চিমে আছে দেরাদুন জেলা। উত্তরকাশীর অর্থ উত্তরের কাশী। এটি ভগবান শিবের অন্যতম প্রিয় জায়গা। একে কাশী বিশ্বনাথ বলে।